CELEX: 62021TN0010
Language: da
Date: 2021-01-09 00:00:00
Title: Sag T-10/21: Sag anlagt den 9. januar 2021 — Griesbeck mod Parlamentet

1.3.2021   
            
            
               DA
            
            
               Den Europæiske Unions Tidende
            
            
               C 72/32
            
         
      Sag anlagt den 9. januar 2021 — Griesbeck mod Parlamentet
      (Sag T-10/21)
      (2021/C 72/43)
      Processprog: fransk
      
         Parter
      
      
         Sagsøger: Nathalie Griesbeck (Ancy-sur-Moselle, Frankrig) (ved advokaterne J.-L. Teheux, J.-M. Rikkers og G. Selnet)
      
         Sagsøgt: Europa-Parlamentet
      
         Sagsøgerens påstande
      
      Principalt:
      
                  —
               
               
                  Afgørelsen truffet af Europa-Parlamentets Præsidium den 5. oktober 2020 annulleres.
               
            
                  —
               
               
                  Følgelig annulleres afgørelsen fra Europa-Parlamentets generalsekretær af 18. oktober 2019 og den efterfølgende debetnota.
               
            Subsidiært:
      
                  —
               
               
                  Afgørelsen truffet af Europa-Parlamentets Præsidium den 5. oktober 2020 annulleres.
               
            
                  —
               
               
                  Følgelig annulleres afgørelsen fra Europa-Parlamentets generalsekretær af 18. oktober 2019, og den efterfølgende debetnota fastsættes til et mere rimeligt beløb.
               
            Under alle omstændigheder:
      
                  —
               
               
                  Sagsøgeren bevarer muligheden for at fremkomme med yderligere bemærkninger i et senere processkrift.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
               
                  1.
               
               
                  Det første anbringende vedrører den omstændighed, at Parlamentet anlagde følgende urigtige skøn. Det udelukkede først og fremmest, at de særlige omstændigheder for beskæftigelsen af den pågældende assistent kunne påvirke beviset for denne assistents arbejde. Dernæst tog det ikke hensyn til den tid, der var forløbet fra tidspunktet for de faktiske omstændigheder, og det heraf følgende tab af beviser. Endelig udnyttede det ikke det af sagsøgeren fremlagte bevismateriale.
               
            
               
                  2.
               
               
                  Det andet anbringende vedrører omlægning af bevisbyrden og tilsidesættelse af retten til en retfærdig rettergang. I denne henseende har sagsøgeren i det væsentlige anført, at det ikke tilkommer sagsøgeren at løfte bevisbyrden for sin assistents arbejde.
               
            
               
                  3.
               
               
                  Det tredje anbringende vedrører tilsidesættelse af proportionalitetsprincippet, for så vidt som Præsidiet fandt, at alle de udbetalte beløb for varigheden af assistentens arbejde skulle tilbagebetales, selv om det i det mindste til dels var blevet bevist, at dennes arbejde faktisk var blevet udført.